מג"ב מרכז

משמר הגבול מרחב מרכז הוא מחט"ב (מפקדת חטיבה) של משמר הגבול האחראית על פעילות מג"ב באזור מרכז מדינת ישראל - גוש דן, השרון, השפלה וסביבתם.

היסטוריה ומבנה
בשנת 1994 התחדדה מסקנה כי שטח מג"ב דרום רחב מדי ובמהלך התארגנות מחודשת של משמר הגבול לאחר סיום האינתיפדה הראשונה הוחלט לפצל את מג"ב מרכז ממג"ב דרום ולהופכו למחט"ב עצמאי. מג"ב מרכז פעל לכל אורך האינתיפדה השנייה להגנת מרכז הארץ שהיה תחת מתקפת טרור, מג"ב מרכז גם פעל במרחב התפר למניעת חדירת מחבלים לשטחי ישראל.

מג"ב מרכז אחראי על תחומי אחריות מג"ב באזור המרכז, בחופף לשטח מחוז מרכז ומחוז תל אביב של משטרת ישראל. מפקדת מג"ב מרכז יושבת בבסיס איתן שבלוד, ומפקדו הוא קצין בדרגת ניצב משנה.

יחידות מג"ב מרכז
במג"ב מרכז מספר יחידות מסוגים שונים המבצעות את משימות מג"ב באזור המרכז. יחידות מג"ב מרכז הן:

זרוע תל אביב:
 יחידת שחר תל אביב - יחידה ללחימה בפשיעה באזור תל אביב, היחידה מחולקת למחלק אג"מ ומחלק בילוש.
 יחידת סמ״ג ת״א - יחידת יסמ"ג, הפועלת באזור תל אביב.
זרוע שרון:
 יחידת שחר שרון - יחידת יסמ״ג הפעולה באזור השרון, לשעבר שמה של היחידה הוא סמ״ג 7.
 יחידת סמ״ג שרון - יחידת יסמ״ג הפועלת באזור השרון, לשעבר שמה היה כפרית שרון.
זרוע שפלה:
 יחידת שחר שפלה - יחידה ללחימה בפשיעה באזור המרכז, היחידה מחולקת למחלק אג"מ ומחלק בילוש.
 יחידת סמ״ג שפלה - יחידת יסמ״ג הפועלת באזור השפלה, לשעבר שמה היה כפרית שפלה.
יחידות נוספות:
 ימ"ר מרכז - יחידה מקבילה לימ"ר של המשטרה הכחולה, אך עוסקת בפשיעה חקלאית באזור המרכז.
 פלוגה י"ג - פלוגת בט"ש שנמצאת בתל אביב ומשמשת בעיקר לאבטחת שגרירויות ונציגויות זרות.
 סיירות סמ"ג ת״א - יחידת סיירות המונה מספר מועט של שוטרות להבדיל מיחידת הסיירות בירושלים, ותפקידן לסייר באזור התחנה המרכזית החדשה ולתת מענה לביטחון השוטף. הסיירות נמנות עם יחידת סמ״ג ת״א, אך אינן מוכשרות כלוחמות יסמ"ג.
 יחידת כלבנים מרכז - יחידה המפעילה כלבים בפעילות מג"ב באזור המרכז.
 לאחרונה החל שינוי במבנה המבצעי של מג״ב מרכז והוחלט על מיזוג היחידות הלוחמות לזרועות טקטיות שיחולקו ל: זרוע שפלה, זרוע שרון וזרוע תל אביב אשר מפקד כל זרוע יהיה בדרגת סגן ניצב וסגנו בדרגת רב פקד.
הזרועות: זרוע תל אביב הכוללת את היחידות שחר תל אביב ואת סמ״ג תל אביב. זרוע השרון הכוללת את היחידות סמ״ג שרון ושחר שרון. זרוע השפלה הכוללת את היחידות סמ״ג שפלה ושחר שפלה.

מפקדי מג"ב מרכז

מרכז